C 89/20
EL
Επίσημη Εφημερίδα της Ευρωπαϊκής Ένωσης
25.2.2022
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Ο οργανισμός ελέγχου επαληθεύει ότι το προϊόν ταυτοποιείται με ετικέτα που φέρει τον λογότυπο με την ένδειξη «Marrone di Combai», η οποία θα πρέπει να έχει διαστάσεις σημαντικά μεγαλύτερες από κάθε άλλη ένδειξη.
Η ετικέτα ή οι περιέκτες μπορούν να παρέχουν τις ακόλουθες πληροφορίες: το όνομα και το εμπορικό σήμα του παραγωγού ή της επιχείρησης συσκευασίας· το καθαρό αρχικό βάρος και την κατηγορία· διατροφικές και διαιτητικές πληροφορίες· το έτος παραγωγής· οδηγίες σχετικά με την ορθή αποθήκευση και χρήση του προϊόντος.
Ο λογότυπος αποτελείται από σχηματοποιημένη απεικόνιση κάστανου που περιβάλλεται από σχηματοποιημένο φλοιό κάστανου χρώματος ανοικτού καφέ, μέσα σε σκούρο καφέ τετράγωνο πλαίσιο (ανοιχτό καφέ — Pantone 465U, σκούρο καφέ — Pantone 4625U).
Ο λογότυπος μπορεί να έχει διαστάσεις: 65 mm x 102 mm• 33 mm x 51 mm• 17 mm x 25 mm• 8 mm x 12 mm.
4.
Συνοπτική οριοθέτηση της γεωγραφικής περιοχής Η γεωγραφική περιοχή παραγωγής του προϊόντος «Marrone di Combai» καλύπτει το έδαφος των ακόλουθων κοινοτήτων της επαρχίας Treviso: Cison di Valmarino, Cordignano, Follina, Fregona, Miane, Revine Lago, Sarmede, Segusino, Tarzo, Valdobbiadene και Vittorio Veneto.
5.
Δεσμός με τη γεωγραφική περιοχή Το έδαφος που προβλέπεται στο σημείο 4 βρίσκεται εξ ολοκλήρου στους πρόποδες των Άλπεων.
Από στενά γεωλογική άποψη, το τυπικά ορεινό (προαλπικό) έδαφος στο οποίο παράγεται το «Marrone di Combai» σχηματίζεται από σύμπλεγμα πυριτιολιθικών ασβεστολιθικών πετρωμάτων καρστικής μορφολογίας και από σύμπλεγμα λόφων χαρακτηριζόμενο από βαθιές χαράδρες, απότομες πλαγιές και εκτεταμένη αποσάθρωση του εδάφους, οφειλόμενη στην αλληλουχία σκληρών και ανθεκτικών πετρωμάτων.
Αυτός ο τύπος ανάγλυφου επηρεάζει σημαντικά το κλίμα: η κατανομή της προαλπικής οροσειράς και των «λοφοσειρών» λειτουργεί ως φραγμός για τους ανατολικούς ανέμους, αφήνοντας ελεύθερο πεδίο στα βόρεια ρεύματα και μετριάζοντας έτσι την ετήσια θερμοκρασιακή διακύμανση σε σύγκριση με τις πεδιάδες.
Τα άλλα χαρακτηριστικά του περιβάλλοντος — άφθονες βροχοπτώσεις, ισοκατανεμημένες στη διάρκεια του έτους, και πλήρης απουσία ομίχλης η οποία είναι παρούσα σε όλα τα άλλα μέρη της κοιλάδας του Πάδου και της περιοχής του Veneto — το καθιστούν ιδιαιτέρως κατάλληλο για την παραγωγή του προϊόντος «Marrone di Combai» ΠΓΕ.
Οι οργανοληπτικές αναλύσεις με panel test απέδειξαν ότι τα χαρακτηριστικά της σάρκας, ιδίως όσον αφορά την απαλή υφή, συμβάλλουν θετικά στη συνολική απόλαυση του καρπού.
Εκτός από τους παράγοντες που επηρεάζουν την αντίληψη με την αφή, αναδεικνύεται ένα ιδιαίτερο αρωματικό προφίλ που εκτιμάται για την ιδιαιτερότητα της αίσθησης μπαχαρικών, ανθέων και χλόης, η οποία είναι πολύ έντονη στο προϊόν κατά την κατανάλωση.
Οι ποσοτικές τιμές, στις οποίες εκφράζονται ειδικά καθορισμένες παράμετροι περιγραφής για την οργανοληπτική ανάλυση, απέδειξαν υψηλή ένταση για το άρωμα και τη διάρκειά του, για τη γλυκύτητα και, αντιθέτως, πολύ χαμηλή ένταση για τα στοιχεία που συσχετίζονται αρνητικά με τη συνολική απόλαυση του καρπού, δηλαδή τη στυφότητα και την πικράδα.
Η ιδιαιτερότητα που παρουσιάζουν οι αρωματικές νότες του «Marrone di Combai» συνδέεται με τα χαρακτηριστικά των εδαφών της περιοχής καλλιέργειας και εκφράζει τη στενή σχέση μεταξύ φυτού, εδάφους και περιβάλλοντος καλλιέργειας.